Gandia perllongarà tots els seus serveis de platja durant el mes d'octubre
25 setembre 2020

## Gandia perllongarà tots els seus serveis de platja durant el mes d'octubre25 setembre 2020Última actualització: 14 juliol 2025

![](../gestion/img/ao1559-copia.jpg)  
  

**Vicent Mascarell**, regidor delegat de turisme, ha comparegut aquest matí en roda de premsa per comunicar que l'Ajuntament de Gandia prolongarà els serveis que presta a la platja durant tot el mes d'octubre.

Tal com ha explicat l'edil, la mesura respon al fet que "_les circumstàncies que s'estan donant en altres punts de país, fan que molts propietaris de segones residències que estan jubilats o que poden tele treballar han decidit allargar la seua estada a la platja el que ha repercutit en una major demanda dels serveis a l'arena que anem a satisfer" "Amb aquesta mesura pretenem donar més seguretat i serveis a l'arena i d'aquesta manera, ajudar a tot el sector perquè puga prolongar la temporada a tot i estar treballant en unes circumstàncies difícils_".

Mascarell ha explicat que "_ens agradaria que les circumstàncies foren unes altres però aquesta debilitat de Gandia que era tenir menys places hoteleres i moltes segones residències, s'ha transformat en una fortalesa_".

Finalment i amb motiu del dia internacional del Turisme, Mascarell ha recordat que des del departament de Turisme s'ha organitzat aquest diumenge 27 de setembre un esdeveniment que uneix la gastronomia i la música que començarà a les 12.30 hores al passeig Marítim de la platja de Gandia a l'altura de la Colònia Ducal.

Un esdeveniment en el qual col·laborarà l'Associació Gastronòmica Fideuà de Gandia i on els integrants de "Paella & Songs" aprofundiran en la unió existent entre la música i la gastronomia, en aquest cas la fideuà, aconseguint així un maridatge entre la cuina i la cançó que transcorre amb total naturalitat i que al mateix temps ens proporciona una experiència singular.

La iniciativa es desenvoluparà amb totes les mesures de seguretat que requereix la situació de nova normalitat pel que hi haurà control d'aforament i també serà retransmesa per streaming per a les xarxes socials.

[Twittear](https://twitter.com/share)